Öyün, millət!
O gün millət ki əltafı olub şövkətli sultanın,
Hilalın haləsi qılsın əhatə türk övtanın.

Təfaxür eylə, ey millət, muradın hasil olmuşdur,
Daha əflakə yüksəlməz əninü ahü əfğanın.

Ziyasız rus zülmündən o yüksək ruhun ölmüşdü,
Dökürdü şişəyə hər dəm şərabi-nab tək qanın.

Qızılgül tək açıl, gül, gör ki, türkün şanlı ordusu
Rivaqi-ərşə nəsb etmiş böyük Osmanlı ünvanın.

Səmaya doğru toğrul tək sən, ey türk oğlu, uç, yüksəl
Ki, sənsən şanlı övladı şərəfli əski Turanın.

Bulud altında qalmışdı əgərçi kövkəbi-bəxtin,
Gör imdi nəcmi-zahir tək hilalın, nəcmi-tabanın.

Gərək taği-müqərnəsdən asılsın türkün tuğrası,
Mələklər zibi-duş etsin livasın Ali-Osmanın.

Bütün, Mümtaz, ellərdən olar türk milləri mümtaz,
Sürər bundan sora türklük çərəfli-çanlı dövranın.

Şərhlər 

Şeirlər
1918-ci ilin əsərləri